**Домашни задачи по македонски јазик 06 - 10.2020g.**

**(Насока: работете ден за ден по една активност-1 час )**

**1 час:** Измисли што недостасува стр.76 **– понеделник 06.04.2020г.**

( Разгледување на сликите, доцртување што недостасува, составување расказ по серија слики ).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2 час: Текст ,,Дожд“ – понеделник 06.04.2020г.**

(читање на текстот даден подолу, одговарање усно на поставените прашањата:

 **ДОЖД**

**Во неделата врнеше дожд, во понеделникот врнеше дожд и во вторникот врнеше дожд. Улиците беа мокри. Од покривите на куќите и зградите течеше вода.**

**По улицата одеа луѓе. Секој го отвораше својот чадор. Беа тоа големи и мали црни чадори. Црни чадори, сив дожд и темно небо.**

**Во една куќа, крај прозорецот седеше едно дете. Седеше и гледаше темни облаци, дожд, црни чадори. Потоа почна со прстот да ги следи капките кои се лизгаа по стаклото. Така си играше и слушаше како удираат дождовните капки по стаклото.**

**Вчера повторно врнеше дожд, И денес пак врне дожд. На луѓето им се влажни капутите, калливи им се чевлите. Детето и денес ги слуша дождовните капки и со прстот по стаклото од прозорецот ги следи.**

**Ненадејно од вратата на градинката истрчаа деца со црвени, жолти, зелени, розови, бели, шарени... чадори.**

**- Гледај мамичке ! - извика детето крај прозорецот. Ама е убав и весел овој дожд !**

**Прашања**

**1. Во кои денови врнело дожд ?**

**2. Како луѓето се заштитувале од дождот?**

**3. Какви чадори носеле?**

**4. Кој ги слушал дождовните капки?**

**5. Од што се изненадило детето?**

**6. Каде истрчало детето?**

**7. Како се чувствуваш ти кога врне дожд? Зошто?.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3 час: Обработка на песна,, Испревртена песна- вторник 07.04.2020г.**

**Стихотворба „ Испревртена песна“, стр.77**

 (Читање на песничката „ Испревртена песна“, дискусија по пат на прашања и усно заменување на местата на зборовите во стихотворбата за да биде како што треба. Илустрација на најхумористичниот дел стихотворбата ).

**4час: Текст „ Пролет “ -среда 08.04.2020г.**

Текст „ Пролет “ ( следење на презентацијата во прилог и активности според барањата во неа ).

 **ПРОЛЕТ**

**Развигорецот дувна од планината .Ги растера маглите од котлините .Го исчисти небото од облаците .Ги стопи последните снегови и го најави доаѓањето на пролетта.**

**Сончко ѕирна весело од зад ридот и почна да се искачува по небото .**

**Врапчето Џивко слета на еден од прозорците на училницата во којашто учеа првачињата .Децатаведнаш се разџагореа и скокнаа да го поздрават својот пријател .Џивко, пак весело потскокнуваше и џивкаше :**

**-И низ поле и на брег никнаа лично кокиче и кукурек .**

**Кренаа глава , извија става и запеаа на сет глас :**

**-Еве , иде пролет мила , ќе облече се во свила !**

**Прашања :**

**1. Кој го најавил доаѓањето на пролетта?**

**2. Кој ѕирнал зад ридот и почнал да се искачува по небото?**

**3. Каде слетало врапчето Џивко?**

**4. Кој го поздравил врапчето Џивко?**

**5. Зошто сите се радувале?**

** Илустрација на тема „ Пролет“ ( во тетратката по македонски јазик ).**

**5час; Препознај буква О стр.96 09.04.2020г. четврток**

ЦЕЛ:- Да се оспособи за визуелно препознавање на големата печатна буква О од македонското кирилично писмо

 Задачи:

-Да се нацртаат предмети кои ја содржат буквата О на почетокот,во средината и на крајот во зборот.

-Да се пополни во учебникот делот за буквата О

**6 час: Приказна ,,Пинокио“ - 10.04.2020г. петок**

Приказна „ Пинокио“ ( читање од презентацијата во прилог, разговор за содржината по пат на неколку прашања). \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_